மூன்றாவது விக்கெட்டாக ரஹானே அவுட்டாகும்போது, இந்திய அணியின் ஸ்கோர் 176. அந்த 32-வது ஓவரின் முடிவில் ரன்ரேட் 5.63 ஆக இருந்தது. 40 ஓவர்கள் முடியும்போது கொஞ்சம் குறைந்து 5.60. ரோஹித் ஷர்மா, ஷ்ரேயாஸ் ஐயர் களத்தில். அடுத்து களமிறங்கத் தயாராக தோனி, ஹர்டிக் பாண்டியா என இரு பெரும் ஹிட்டர்கள். குறைந்தபட்சம் ஓவருக்கு 7 ரன்கள் வீதத்தில் அடித்திருந்தாலே 300 ரன்களை தாண்டியிருக்கும் இந்தியா. ஆனால், 50 ஓவர்கள் முடிவில் இந்தியா எடுத்த ஸ்கோர் 274. கடைசி 10 ஓவர்களில் வெறும் 44 ரன்கள். இந்தியா தோல்வியடைந்த 4-வது போட்டியிலும், கடைசி 10 ஓவர்களில் 59 ரன்கள் எடுத்தது. என்ன பிரச்னை? எங்கு பிரச்னை? #SAvsIND